armvectores/hy_wikipedia_2023 huggingface dataset:
(263) Դրեզդա

(263) Դրեզդա (անգլ.՝ Dresda), աստերոիդ աստերոիդների հիմնական գոտում։ Հայտնաբերվել է 1886 թվականի նոյեմբերի 3-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,887622 ա. մ., առավելագույնը մոտենում է 2,6692 ա. մ. հեռավորության վրա և հեռանում 3,106 ա. մ.։ Արեգակի շուրջ մեկ ամբողջական պտույտ է կատարում 1792,29 երկրային օրվա ընթացքում, իր ուղեծրով շարժվելով միջինում 0,20086 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,31° անկյուն։
Դրեզդա աստերոիդը պատկանում է Կորոնիսի աստերոիդների ընտանիքին, որի մեջ ներառված են այս պահին հայտնի ավել քան 300 անդամներ։ Բավականին անսովոր է հանդիսանում այն փաստը, որ այս ընտանիքի անդամները շարժվում են գործնականորեն մի ուղեծրով։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(263) Դրեզդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յուրչագի

Յուրչագի (ռուս.՝ Юрчаги), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պալենսիայի համալսարան

Պալենսիայի համալսարան (իսպ.՝ Universidad de Palencia), Իսպանիայի առաջին համալսարանն է։ Հիմնադրվել է Ալֆոնսո VIII-ի կողմից եպիսկոպոս Տեյո Տեյես դե Մենեսեսի խնդրանքով։ Այս համալսարանի մոդելի հիման վրա է ստեղծվել Սալամանկայի համալսարանը։


== Պատմություն ==
Համալսարանը հիմնադրվել է մոտ 1212 թվականին Լաս Նավաս դը Տոլոսայի ճակատամարտում հաղթանակից հետո (հիմնադրման համար հիշատակվում է նաև 1208 թվականը), և արքան կոչ է արել Ֆրանսիայից և Իտալիայից արվեստի և գիտության տարբեր մասնագետների ներգրավել համալսարանում՝ պահպանելով բարձր աշխատավարձ։
Դոմինիկյան միաբանության հիմնադիր սուրբ Դոմինիկը Պալենսիայի համալսարանը համարել է իր մայր բուհը։
Պալենսիայում ուսումնառությունը սկսեց ծաղկել։ Աչքի ընկնող նշանավոր անձանցից էին Սուրբ Խուլիան դե Կուենկան, Սուրբ Դոմինիկը, Սուրբ Պիտեր Գոնզալես Թելմոն. կիրառվում էր «En Palencia armas y ciencia» (Զենք և գիտություն Պալենսիայում) ասույթը։
1214 թվականին՝ համալսարանի հիմնադրի մահից հետո, Հենրի I-ի իշխանության թուլացումը և նրա մրցակցի զարգացմամբ Սալամանկան պատճառ հանդիսացավ Պալենսիայի անկման համար, քանի որ շատ դասախոսներ և ուսանողներ տեղափոխվեցին Սալամանկա։
1243 թվականին արքեպիսկոպոս Ռոդրիգոն արձանագրում է, որ չնայած անհանդուրժողական իրադարձություններին, ուսումնառությունը շարունակվում էր Պալենսիայում, և պապական դեսպան Խուան դե Աբևիլը Վալյադոլիդի խորհրդում 1228 թվականին ձգտում էր վերականգնել այն։ Եպիսկոպոս Ֆերնանդոն Ուրբանոս IV-ից (1263 թ. մայիսի 14-ին) ստացել էր պապական կոնդակը, որով Պալենսիայի համալսարանի դասախոսներին և ուսանողներին շնորհվում էին Փարիզի համալսարանի բոլոր արտոնությունները։
Սակայն ֆինանսական սղության պատճառով, ինչպես նաև Սալամանկայի համալսարանի բարգավաճմամբ պայմանավորված, Պալենսիայի համալսարանի վերածնունդն անհնար դարձավ, և այն փակվեց 13-րդ դարի վերջում, հավանաբար 1264 թվականին, և այդ ժամանակ համալսարանը տեղափոխվեց Վալյադոլիդ։


== Ծանոթագրություններ ==


== Արտաքին հղումներ ==
Web del Campus Universitario de Palencia de la Universidad de Valladolid
Իրանական ճարտարապետություն

Իրանական ճարտարապետություն, Իրանի հարավում մ.թ.ա․  III-I հազարամյակում Էլամ պետությունում զարգացած մշակույթի մաս, որը մոտ է եղել Բաբելա-ասուրականին։ Մեդական թագավորության ժամանակաշրջանում (մ. թ. ա. առաջին հազարամյակի առաջին կես) կառուցվել են մայրաքաղաք Էքբատանի (ժամանակակից Համադան) հզոր ամրոցները (երկսյունազարդ ճակատային խորշով վիմափոր դամբարաններ)։ Պալատական ճարտարապետությունը մեծ թափ է ստացել Աքեմենյան ժամանակաշրջանում։ Պալատների բաղկացուցիչ մասերից էր ապադանը։ Հիմնական շինարարական նյութը հում աղյուսն էր, փայտը, քարը։ Պաշտամունքային կառույցներից էին քառամույթ քառակուսի հատակագծով զրադաշտական սրբարանները։ Աքեմենյան թագավորական գերեզմանատները վիմափոր դամբարաններ էին։ Ձևով առանձնանում էր Կյուրոս Մեծի դամբարանը Պասարգադում։ Սելևկյանների ժամանակաշրջանում գերակշռում էին հելլենիստական նմուշները, պարթևական ժամանակաշրջանում կազմավորվել է դեպի ներքին բակը բացվող այվանի տիպը։ Քաղաքաշինությունը ինտենսիվ զարգացել է Սասանյան ժամանակաշրջանում։ Քաղաքները կառուցապատվել են բոլորաձև կամ ուղղանկյուն պարիսպների ներքո (Գուր, այժմ՝ Փիրուզաբադ հաճախ կանոնավոր հատակագծով Նիշապուրը շախմատաձև է)։ Շինությունները քարից էին կամ թրծված հում աղյուսից՝ պարաբոլաձև թաղերով։ Կիրառվել է նաև ապոմպային փոխանցմամբ գմբեթ։ Հսկայական չափերով պալատներին  բնորոշ էր մեծ թաղածածկ «այվան»՝ ընդունելության դահլիճը՝ լրացված գմբեթավոր կառույցով, և բոլորաձև կտրվածքի հզոր սյուն` կոնտրֆորսները Փիրուզաբադում (3-րդ դար), Սարվեստանում (5-րդ դար)։


== Իսլամական ճարտարապետություն ==

Արաբական նվաճումները և իսլամի տարածումը սկզբնավորել են նոր տիպի կառույցներ՝ մինարեթներով մզկիթ, մեդրեսե, դամբարան, ծածկած շուկա, քարվանատուն, բաղնիք և այլն։ Ծավալվել է միջնադարյան քաղաք-ամրոցների  շինարարությունը։ Քաղաքի երկու փողոցները, կապելով չորս դարպասներ, փոխհատվում էին կենտրոնում՝ կազմելով հրապարակ (մեյդան), որտեղ գտնվում էին պալատը, շուկան, գլխավոր մզկիթը, երբեմն՝ միջնաբերդը (արկ)։ Քաղաքի կենտրոնից դուրս արհեստավորների արվարձաններն էին։ Կամարներն ու թաղերը հետզհետե դարձել են սլաքային, առաջացել են ջլաղեղնավոր թաղերի ու տրոմպային փոխանցմամբ գմբեթների բազմաթիվ տարբերակներ։ 12-րդ դարում կազմավորվել է իրանական մզկիթի տիպը՝ սրահներով շրջապաստված ուղղանկյուն բակ, առանցքադիր՝ դեմ հանդիման չորս այվանով, որոնցից մեկի հետևում գմբեթավոր դահլիճն էր (Ջավարի մզկիթը Էրդաստանի մոտակայքում, 1135, Սպահանի գլխավոր մզկիթը)։ Մզկիթին կից մինարեթն էր, սկզբում՝ քառակուսի հատակագծով, ութնիստ բնով, 11-րդ դարից՝ բոլորաձև, դեպի վեր նվազող տրամագծով, ձևավոր շթաքարե պսակով և փոքր գմբեթավոր աշտարակի ավարտով (Բաստամի մինարեթ, 1120 թիվ)։ Դամբարանները աշտարակաձև էին՝ (բոլորակ կամ աստղաձև հատակագծով, կոնաձև ծածկով) և գմբեթավոր խորանարդաձև։ Հիմնական շինանյութը հում ու թրծված աղյուսն է։ Այս շրջանում կազմավորվել են պաշտամունքային մեծաչափ անսամբլներ բազմատիպ շենքերով՝ մզկիթ, մինարե խանակա կամ մեդրեսե (Նեթենզի համալիրը 1304-1325, կառուցվել են քարավանատներ, կամուրջներ, բաղնիքներ, նաև Իրանի ողջ պատմության երեք խոշորագույն կառույցները՝ Ղազան խանի 1295-1305 և Օլջայթու-Խոդաբնդեի 1305-1313), ճարտարապետ Ալի-Շահ ( դամբարանները, Ալի-Շահի մզկիթը Թավրիզում)։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Տես նաև ==
Նասիր օլ Մոլք մզկիթ
Սեփահսալար մզկիթ
Մարաղայի աստղադիտարան (Իրան)
Բիանկուր

Բիանկուր (ֆր.՝  Billancourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 163 մարդ, բնակչության խտությունը` 32.93 մարդ/կմ²։ Բնակավայրը զբաղեցնում է 4.95 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ հյուսիս, Ամյեն քաղաքից 50 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 127 աշխատունակ (15-64 տարեկան) բնակիչ, որոնցից ակտիվ էին 89-ը, իսկ ոչ ակտիվները` 38։ Ակտիվության ցուցանիշը կազմում է 70,1 %։ 89 աշխատունակ մարդկանցից աշխատել է 72 անձ (36 տղամարդ և 36 կին)։ Գործազուրկ են եղել 17 անձ (9 տղամարդ և 8 կին)։ 38 անաշխատունակներից 12 եղել են աշակերտներ կամ ուսանողներ, 16-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալինա Շապոչնիկով

Ալինա Շոպոչնիկով (լեհ.՝ Alina Szapocznikow, մայիսի 16, 1926(1926-05-16)[…], Կալիշ, Kalisz County, Greater Poland Voivodeship, Լեհաստան - մարտի 2, 1973(1973-03-02)[…], Պասի, Փարիզ, Փարիզի շրջան), հրեական ծագումով լեհ քանդակագործ։


== Կենսագրություն ==

Ալինա Շապոչնիկովը ծնվել է 1926 թվականի մայիսի 26-ին Կալիշ քաղաքում, բժշկի ընտանիքում։ Երկրորդ աշխարհամարտի ժամանակ հրեական ծագում ունենալու պատճառով փակվել է տարբեր համակենտրոնացման ճամբարներում` Օսվենցիմ, Բերգեն-Բելզեն, Թերեզիենշտադտ։
Պատերազմի ավարտից հետո 1946-1947 թվականներին ճարտարապետություն է սովորել Պրահայում, նախ Օտակար Վելիմսկու արվեստանոցում, ապա` Պրահայի գեղարվեստի բարձրագույն դպրոցում։ Կրթաթոշակի շնորհիվ` 1947-1950 թվականներին կրթությունը շարունակել է Փարիզի Գեղեցիկ արվեստների ազգային բարձրագույն դպրոցում, սակայն ծանր հիվանդության պատճառով նա ստիպված է եղել ընդհատել ուսումը և վերադառնալ Լեհաստան։
1963 թվականին Ալինա Շապոչնիկովը կրկին տեղափոխվել է Փարիզ։ 1969 թվականին նրա մոտ հայտնաբերվել է կրծքագեղձի քաղցկեղ, իսկ 1973 թվականին մահացել է Պասիի Պրա Կոտանտ առողջարանում։
Նրա ամուսինը եղել է արվեստի պատմաբան լեհ Ռիշարդ Ստանիսլավսկին, որի հետ ամուսնալուծվելուց հետո ամուսնացել է լեհ գրաֆիկ Ռոման Ցեսլևիչի հետ, ումից անբաժան է եղել մինչ իր մահը։


== Ստեղծագործություն ==
Ապրելով Լեհաստանում` նա ստեղծել է կերպարային քանդակներ` կիրառելով այնպիսի նյութեր, ինչպիսիք են բրոնզն ու քարը։ Փարիզում նա սկսել է փորձարկումներ անել սեփական մարմնի` պոլիէսթերից ու պոլիուրետանից պատրաստված գունավոր ծեփապատճենումներով։ Վերջին տարիներին նրա արվեստի վրա մեծ ազդեցություն է թողել վերահաս մահվան գիտակցումը։
Նրա աշխատանքները ներկայացված են Նյու Յորքի Ժամանակակից արվեստի թանգարանում, Լոս Անջելեսի Ժամանակակից արվեստի թանգարանում, Փարիզի Պոմպիդու կենտրոնում և Լոնդոնի Թեյթ բրիտանական պատկերասրահում։


== Ծանոթագրություններ ==


== Արտաքին հղումներ ==
Ալինա Շապոչնիկով
Սավվա Մամոնտովի քաղաքային դաստակերտի կողաշենք

Սավվա Մամոնտովի քաղաքային դաստակերտի կողաշենք (ռուս.՝ Флигель городской усадьбы Саввы Мамонтова), տուն Մոսկվայում, Սադովոյե կոլցոյում (Սադովայա-Սպասսկայա փողոց, տուն 6, շինություն 2)։ Քաղաքային դաստակերտի միակ պահպանված շինությունն է։ Կառուցվել է 1870-ական թվականներին, վերնակառուցվել 1890-ական թվականների սկզբին նկարիչ Միխայիլ Վրուբելի նախագծով,  որը դրանից հետո այնտեղ որոշ ժամանակ բնակվել է։ Շենքն ունի մշակութային ժառանգության դաշնային նշանակության օբյեկտի կարգավիճակ։


== Պատմություն ==
Սադովայա-Սպասսկայա փողոցի քաղաքային դաստակերտը կառուցվել է 1816 թվականին արքունի խորհրդական Պրասկովյա Եսաուլովայի կողմից։ 1867 թվականին այն զգալիորեն վերակառուցվել է, ինչից հետո այնտեղ բնակվել է հայտնի բարերար Սավվա Մամոնտովը։ Նրա սալոնում հաճախ են եղել Ֆեոդոր Շալյապինը, Վիկտոր Վասնեցովը, Միխայիլ Վրուբելը, Սերգեյ Ռախմանինովը և մշակույթի ու արվեստի այլ գործիչներ։
Սավվա Մամոնտովի քաղաքային դաստակերտից մինչև մեր ժամանակներ պահպանվել է միայն բակային կողաշենքը, որը կառուցվել է 1870-ական թվականներին։ 1891-1893 թվականներին նկարիչ Միխայիլ Վրուբելի նախագծով վերնակառուցվել է կողաշենքի կողմնային մասը։ Վրուբելն իր ստեղծագործության ոճը բնորոշել է որպես «հռոմեական-բյուզանդական»։ 1895-1896 թվականներին վերնակառուցվել է ամբողջ շենքը, 1911 թվականին մասամբ փոխվել են ճակատները։ Այդ վերակառուցումներից հետո կողաշենքի ճարտարապետական ոճը կարելի է բնութագրել որպես «աղյուսային»։
Նկարիչ Մ. Ա. Վրուբելը կողաշենքի ճակատները դրվագել է մայոլիկայով (դեկորը չի պահպանվել), մուտքի դարպասի վերևում առյուծի դիմակ էր։ Մինչև մեր օրերը չհասած ներսույթի ձևավորման մեջ նույնպես լայնորեն օգտագործվել է մայոլիկան։ Վրուբելի էսքիներով պատրաստված երկու մայոլիկային բուխարիները և երկու վառարանները հիմա ցուցադրվում են «Աբրամցևո» արգելոց-թանգարանում։
1898 թվականին Մամոնտովի ֆինանսական ծանր վիճակի պատճառով դաստակերտը գրավադրվել է։ 1912 թվականին գլխավոր տան տեղում կառուցվել է Ստրախովի արական վարժարանը, որից պահպանվել է միայն հիմնապատերի մի մասը։


== Ծանոթագրություններ ==
Գադոր

Գադոր, (իսպ.՝ Gádor) մունիցիպալիտետ Իսպանիայում։ Գտնվում է Ալմերիա պրովինցիայում Անդալուսիա ինքնավար մարզում։ Մունիցիպալիտետը մտնում է Մեծ Ալմերենսե։ Տարածքը կազմում է 88 կմ2։ Բնակչությունը` 3225 մարդ (2010 թվականի տվյալներով)։ Պրովինցիայի վարչական կենտրոնից գտնվում է 15 կմ հեռավորության վրա։


== Ժողովրդագրություն ==


== Արտաքին հղումներ ==
Գադոր
Գադոր Archived 2006-02-10 at the Wayback Machine.
Բագրատ Կամսարական

Բագրատ Կամսարական (11-րդ դար կամ 1090 - 12-րդ դար կամ 1117), հայ իշխան Գող Վասիլի հարազատ եղբայրը։ Ռավենդանա և Գուրիս (կամ Կուրիս, Կուրհուս) իշխանությունների տիրակալ։


== Կենսագրություն ==
Բագրատ Կամսարականը, լինելով Գող Վասիլի եղբայրը, սերում է հին հայկական իշխանական Կամսարականների տոհմից։ 1086 թվականից հետո, երբ Վարաժնունին կորցրեց վերջին քաղաքները, որտեղ դեռ գտնվում էին նրա կայազորները, Կիլիկիայի և Մերձեփրատյան տարածքներում ձևավորվել են մի շարք անկախ հայկական իշխանություններ։
Բագրատը Փոքր Ասիայաում եղել է խաչակիրների ուղեկցողը, այնուհետև ուղեկցել է Բալդուինի ջոկատը՝ դեպի Եփրատ։ Նա հավանաբար կապեր է ունեցել Կոստանդնուպոլսի արքունիքում։ Աախենացին տեղեկացնում է, որ Բալդուինը հանդիպել է իրեն Նիկեայում, որտեղ Բագրատը փախավ՝ հունաց կայսեր աչքից խուսափելու համար։ Բագրատին Ախենացին ռազմական գործերում նկարագրում է, որպես դավադիր և շատ փորձառու մարդ, որի հեղինակությունը լայնորեն տարածված էր ամբողջ Հայաստանով, Սիրիայով և Հունաստանով։ Նա այն մեկն էր, որն առաջին խաչակրաց արշավանքի մասնակիցներին ուղղեկցեց Նիկեայից դեպի Փոքր Ասիա։ Հայ բնակչության օգնությամբ Բալդուին Բուլոնացուն հաջողվեց իր վերահսկողության տակ վերցնել Թել Բաշարը, Ռավենդան (Ռավենել) և այլ քաղաքներ, որից հետո Բագրատին հանձնեց Ռավենդանը։ Հետագայում Բագրատին վտարեցին Ռավենդանից։ Հաստատվելով Կիլիկիայի սահմաններում՝ նա մոտ 1098 թվականին դարձավ Գուրիսի շրջանի (կամ Կուրիս, Կուրխուս) կառավարիչ։ 1116-1117 թվականներին, հայկական իշխանների ունեցվածքի բռնագրավման հաշվին, Եդեսիայի կոմսության տարածքը զգալիորեն աճեց։ Վասիլ Տղայից զավթեցին Քեսունը, Ռաբանը, Բեհեսնին, Հռոմկլան և հնարավոր է, նաև Հիսն Մանսուրը։ Միևնույն ժամանակ, Պիրի իշխանությունից վտարվեց արքայազն Ապլղարիբը, իսկ Գուրիսից՝ Բագրատ Կամսարականը։


== Ծանոթագրություններ ==
Վեդռուկա (գյուղ, Կիհելկոննա շրջան)

Անվան այլ կիրառումների համար տե՛ս՝ ՎեդռուկաՎեդռուկա (էստ․՝ Vedruka), գյուղ Էստոնիայի Սաարեմաա նահանգի Կիհելկոննա շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պերեսլավսկի շրջան

Պերեսլավսկի շրջան (ռուս.՝ Переславский муниципальный район), մունիցիպալ շրջան Ռուսաստանի Դաշնության Յարոսլավլի մարզում։
Ստեղծվել է 1929 թվականին։ Վարչական կենտրոնը՝ Պերյեսլավլ-Զալեսկիյ։


== Աշխարհագրություն ==
Շրջանի տարածքի մակերեսը կազմում է 3130 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20355 մարդ։ Բնակչության խտությունը կազմում էր 6,5 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գալուստ Պետրոսյան

Գալուստ Պետրոսյանը (սեպտեմբերի 5, 1981(1981-09-05), Երևան, Հայկական ԽՍՀ, ԽՍՀՄ) հայ ֆուտբոլիստ է, որը հանդես է գալիս Իրանական «Սանատի Քավեհ» ֆուտբոլային ակումբում որպես հարձակվող։


== Ծանոթագրություններ ==


== Արտաքին հղումներ ==
Գալուստ Պետրոսյանի բաժինը ՀՖՖ-ի պաշտոնական կայքէջում (հայ.), (անգլ.), (ռուս.)
Լեմիքավե

Լեմիքավե (վրաց.՝ ლემიქავე), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Դիրք ==
Գյուղը գտնվում է ծովի մակարդակից 180 մետր բարձրության վրա։ Շրջկենտրոն Մարտվիլյից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 424 մարդ։


== Ծանոթագրություններ ==
Ախալդաբա (Մծխեթի շրջան)

Ախալդաբա (վրաց.՝ ახალდაბა), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 900 մետր բարձրության վրա։ Շրջկենտրոն Մցխեթից հեռու է 22 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 32 մարդ։


== Ծանոթագրություններ ==
Ֆորժ (Ծովափնյա Շարանտի գավառ)

Ֆորժ (ֆր.՝ Forges), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Էգրեֆյոյ դ՛Օնի կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17166։


== Բնակչություն ==
Համայնքի բնակչությունը 2010 թվականին կազմում էր 1197 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Ֆորժի վիճակագրության ազգային ինստիտուտ (ֆր.)
Ջենի Մարկելին-Սվենսոն

Ջենի Մարիա Գուստավա Մարկելին-Սվենսոն (անգլ.՝ Jenny Maria Gustava Markelin-Svensson Հոկտեմբերի 30, 1882, Վանտաա -  Մարտի 17,1929, Հելսինկի), պրոֆեսիոնալ տեսուչ և Ֆինլանդիայի առաջին կին ինժեները։
Մարկելին-Սվենսոնի ծնողները ֆերմեր Յոհան Ֆրեդրիկ Ալբերտ Մարկելն ու Ամանդան Ֆրեդրիկա Նումմելն էին։ Նա ամուսնացել է ինժեներ Էմիլ Սվենսոնի հետ 1911 թվականին։ Ավարտել է շվեդական «Nya svenska samskolan» ավագ դպրոցը` 1899 թվականին։ Ավարտել է Հելսինկիի տեխնոլոգիական համալսարանը 1905 թվականին` որպես ինժեներ` ճանապարհի և կամուրջների կառուցման վրա կենտրոնացած։
Ավարտելուց հետո Մարկելին-Սվենսոնը ուսումնասիրել է աշխատանքային պայմանները Ֆինլանդիայում և կրթաթոշակների միջոցով, աշխատանքային պայմանները Եվրոպայում։ 1908 թվականին նշանակվել է Վերայի Հյելտում տեսուչի օգնական, 1909 թվականին  ծառայել է որպես տեսուչի օգնական Վիբորգում և Լահտիում։ 1913 թվականին տեղափոխվել է Հելսինկի՝ աշխատելու որպես առողջապահության խորհրդի աշխատանքային տեսուչ։
Երբ 1918 թվականին ստեղծվեց սոցիալական վարչությունը, Մարկելին Սվենսոնը Ֆինլանդիայի առաջին կին-պրոֆեսիոնալ տեսուչն էր։ Ավելի ուշ նա եղել է սոցիալական հարցերի նախարարության տեսուչի տեղակալը մինչև իր վաղաժամ մահը։ Մարկելին-Սվենսոնը նաև ակտիվ սոցիալական ազդեցություն է ունեցել` բացատրական աշխատանք կատարելով բնակչության շրջանում, ներառյալ տեղեկագրերը, շնորհանդեսները և դասախոսությունները։


== Ծանոթագրություններ ==
Արծվամարգ

Արծվամարգ, բնակավայր Մեծ Հայքի Տուրուբերան աշխարհի Տարոն գավառում։ Հիշատակված է 10-րդ դարի մի հիշատակարանում, որպես Մամիկոնյանների կալվածք։


== Ծանոթագրություններ ==
Սեն Բենուա դ'Էբերտո

Սեն Բենուա դ'Էբերտո (ֆր.՝ Saint-Benoît-d'Hébertot), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 343 մարդ, բնակչության խտությունը` 48.11 մարդ/կմ²։ Բնակավայրը զբաղեցնում է 7.13 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ արևմուտք, Կան քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 248 աշխատունակ (15-64 տարեկան)  բնակիչ, որոնցից ակտիվ էին 190-ը, իսկ ոչ ակտիվները` 58։ Ակտիվության ցուցանիշը կազմում է 76,6 %։ 190 աշխատունակ մարդկանցից աշխատել է 172 անձ (94 տղամարդ և 78 կին)։ Գործազուրկ են եղել 18 անձ (6 տղամարդ և 12 կին)։ 58 անաշխատունակներից 15-ը եղել են աշակերտներ կամ ուսանողներ, 23-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ադելաիդա Ավագյան

Վիքիպեդիայում կան հոդվածներ  Ավագյան ազգանունով այլ մարդկանց մասին:Ադելաիդա Հովսեփի Ավագյան (ապրիլի 6, 1924(1924-04-06), Երևան, Հայկական ԽՍՀ, ԽՍՀՄ - մայիսի 12, 2000(2000-05-12), Ուիլյամսբուրգ, Վիրջինիա, ԱՄՆ), հայ հիգիենիստ։ Բժշկական գիտությունների դոկտոր (1976), պրոֆեսոր։


== Կենսագրություն ==
Ադելաիդա Ավագյանը ծնվել է Երևանում գյուղատնտես Հովսեփ Ավագյանի և մանկավարժ Մայրանուշ Վասիլյանի ընտանիքում։ Եղել է ընտանիքի անդրանիկ զավակը՝ ունեցել է երկու քույր և մեկ եղբայր՝ Դեզդեմոնա, Ռոբերտ, Էսֆիրա։ 6 տարեկան հասակում նվագել է դաշնամուր՝ ցուցաբերելով բարձր կատարողականություն։
1941 թվականին ավարտել է Խաչատուր Աբովյանի անվան դպրոցը, 1946 թվականին՝ Երևանի բժշկական ինստիտուտը, այնուհետև ընդունվել է Մոսկվայի Սննդի հիգենիայի գիտահետազոտական ինստիտուտ և տեղափոխվել է Մոսկվա։ 1956 թվականին պաշտպանել է թեկնածուական ատենախոսություն։ Առողջապահական համակարգի ուսումնասիրման նպատակով ընտրվել է որպես դեսպան մեկնելու Ինդոնեզիա, սական հրաժարվել է առաջարկից և իր գործունեությունը շարունակել Հայաստանում։ 1939-1971 թվականներին եղել է Համաճարակաբանության և հիգիենայի, 1971-1997 թվականներին՝ Ընդհանուր հիգիենայի և մասնագիտական հիվանդությունների Գիտահետազոտական ինստիտուտների սննդի հիգիենայի լաբորատորիաների վարիչ


== Գիտական գործունեություն ==
Ավագյանն ավելի քան 120 գիտական աշխատությունների հեղինակ է։ Աշխատանքները վերաբերում են մսամթերքի ջերմամշակման հիգիենային, արագընթաց եղանակներով սննդամթերքի սանբակտերիաբանական գնահատման հարցերին։ Ուսումնասիրել է սելենի և վիտամին A-ի՝ որպես պաշտպանական նյութերի ազդեցությունը քլորոպրենային քրոնիկական թունավորումների ժամանակ, ինչպես նաև հողում վնասակար քիմիական նյութերը՝ կապված մթնոլորտային օդի աղտոտման հետ։
Ավագյանի շուրջ 100 գիտական հոդվածները տպագրվել են տարբեր միջազգային ամսագրերում։


== Ընտանիք ==
1962 թվականին Ադելաիդա Ավագյանն ամուսնացել է ինժեներ Արտավազդ Ձվակերյանի հետ։ 1963 թվականին ծնվել է նրանց դուստրը՝ Աննան։ 1998 թվականին Ադելաիդան տեղափոխվել է ԱՄՆ՝ դստեր մոտ։ 2000 թվականին նրա մոտ հայտնաբերվել է քաղցկեղ, որից երեք ամիս հետո մահացել է։ Թաղված է ԱՄՆ Վիրջինիա նահանգի Ուիլյամսբուրգ հիշատակի այգում։


== Երկեր ==
Селен и витамин "А" как защитные вещества при хронической хлоропреновой интоксикации, 1980
Изучение вредных химических агентов в почве в связи с загрязнением атмосферного воздуха, 1986


== Ծանոթագրություններ ==
Սամուել Սանչես

Սամուել «Սամու» Սանչես Գոնսալես (փետրվարի 5, 1978(1978-02-05), Օվիեդո, Oviedo Province, Իսպանիա), իսպանացի պրոֆեսիոնալ հեծանվորդ, հանդես է գալիս BMC թիմում։ Նա Ամառային օլիմպիական խաղեր 2008-ի տղամարդկանց մայրուղային հեծանվավազքի ոսկե մեդալակիր է։ Վերջին տարիներին հանդես է գալիս բարձունքային հեծանվավազքում։ Նա նաև հայտնի է, որպես պելոտոնի լավագույն վարպետներից մեկը։ Նա ավարտել է Տուր դը Ֆրանսի լավագույն վեցյակում երեք անգամ և Վուելտա Իսպանիայի լավագույն տասնյակում 6 անգամ։ Նա նաև հաղթել է Վուելտա Բուրգոսում 2010 թվականին և Բասկերի երկրի տուրում 2012 թվականին։


== Կարիերա ==
Նա իր պրոֆեսիոնալ կարիերան սկսել է 2000 թվականին իսպանական EUS թիմում և մնացել է այնտեղ մինչև 2013 թվականը։


=== Վաղ կարիերա ===
2003 թվականին Սանչեսը գրավել է 6-րդ տեղը Լիեժ-Բաստոն-Լիեժ մրցավազքում և Բասկերի երկրի տուրում զբաղեցրել է երրորդ տեղը։ Մյուս տարի նա չորրորդն էր Լիեժ-Բաստոն-Լիեժ մրցավազքում և 15-րդը իր առաջին Վուելտա Իսպանիայում։ Նա իր առաջին մեծ հաղթանակը տոնեց 2005 թվականին, երբ հաղթեց Վուլետա Իսպանիայի 13-րդ մրցափուլում` ընդհանուր դասակարգմամբ ավարտելով 11-րդ տեղում։ Երբ Ռոբերտո Էրասը որակազրկվեց դոպինգ օգտագործելու պատճառով, Սանչեսը բարձրացավ 10-րդ դիրք։


== Ծանոթագրություններ ==
Դիքեյտուր շրջան (Ջորջիա)

Դիքեյտուր շրջան (անգլ.՝ Decatur County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.546 կմ² է, բնակչությունը՝ 28.240 մարդ (2010 թ. տվյալներով)։ Շրջկենտրոնն է Բեյնբրիջ բնակավայրը։ Կազմավորվել է 1823 թ.։
Սիդորովկա (գյուղ, Բորզնայի շրջան)

Անվան այլ կիրառումների համար տե՛ս՝ ՍիդորովկաՍիդորովկա (ուկրաիներեն՝ Сидорівка), գյուղ Ուկրաինայի Չեռնիգովի մարզի Բորզնայի շրջանում։
2009 թվականի տվյալներով Սիդորովկա գյուղում բնակվում էր 639 մարդ։ Բնակչության խտությունը կազմում էր 319,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աբեղաձոր

Աբեղաձոր, գյուղ Արևմտյան Հայաստանում, Էրզրումի վիլայեթի Դերջանի գավառակում։


== Պատմություն ==
Գյուղն ամայացել է Մեծ եղեռնի տարիներին։


== Բնակչություն ==
1872-1873 թվականներին ուներ 10 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն է։


== Պատմամշակութային կառույցներ ==
Աբեղաձորն ուներ Ս. Սարգիս անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Խնձորիկ (այլ կիրառումներ)

Խնձորիկ, կարող է վերաբերել՝

Խնձորիկ - հայկական իգական անուն
Խնձորիկ - գյուղ Արևմտյան Հայաստանում, Էրզրումի վիլայեթի Երզնկայի գավառում
Խնձորիկ - գյուղ Արևմտյան Հայաստանում, Բիթլիսի վիլայեթի Սասունի Փսանք գավառակում
Սան Մինիատո Ալ Մոնտե

Սան Մինիատո Ալ Մոնտե (անգլ.՝ St. Minias on the Mountain, իտալերեն՝ Basilica di San Miniato al Monte), բազիլիկա Ֆլորենցիայում, քաղաքի ամենաբարձրադիր մասում։ Համարվում է Տոսկանայի հռոմեական կառույցներից և Իտալիայի ամենագեղեցիկ եկեղեցիներից մեկը։ Սահմանակից է Օլիվետան վանքային համալիրին։


== Պատմություն ==
Ֆլորենցիայի առաջին քրիստոնյա նահատակը՝ Սուրբ Մինիատոն, Մինաս անունով հայ իշխան է եղել։ Հպարտ ու հարուստ մարդ է եղել ու հավատարիմ ծառայել Դեցիուս Տրայանուս կայսերը։ Սակայն քրիստոնեություն ընդունելուց հետո թողել է պետական ծառայությունն ու մեկուսացել Տոսկանիայի քարանձավներից մեկում, որոշում ապրել ճգնավորության մեջ։ Կայսրը սա դավաճանություն է համարել ու հրամայել ձերբակալել ու նետել նրան գազանների մեջ, որ հոշոտեն։ Բայց վարքագրությունն ասում է, որ վայրի կենդանիները չեն մոտեցել նահատակին։ Դահիճները, տեսնելով, որ Մինասը կենդանի է, գլխատել են նրան։ 4-րդ դարում Մինասի նախկին քարանձավի տեղում փոքր մատուռ են կառուցել, բայց 1018 թվականին քանդեցին ու փոխարենը բազիլիկա կառուցեցին, որը համարվում է Ֆլորենցիայի ամենագեղեցիկ եկեղեցիներից մեկը։ Սան Մինիատո Ալ Մոնտեի ներսում՝ ապսիդի վերջում, մեծ խճանկար կա, որտեղ պատկերված է Քրիստոսը. նրա աջ կողմում գտնվում է Մարիամ Աստվածածինը, իսկ ձախում՝ հայ իշխանը, ով թագը դնում է Քրիստոսի գլխին։


== Սուրբ Մինասի աբբայության վաղ շրջանի արվեստը ==
Սուրբ Մինասի հիշատակին նվիրված պատարագը մատուցվում է հոկտեմբերի 25-ին։ Սակայն նրա ամենօրյա համբավը սնուցվում է ավագ խորանի ուշ բյուզանդական ոճի խճանկարով։ Այնտեղ «Rex Erminie», թագավոր հայոց տիտղոսով է նա ներկայացված։ Սուրբ Մինասը, Աստվածամորը համաչափ, մատուցում է նրա երկրային թագը միակ իրական Թագավորին, ի պատասխան արժանանալով երկնային փառքի։


== Ծանոթագրություններ ==


== Արտաքին հղումներ ==
Սան Մինիատո Ալ Մոնտե
Աբբայության վաղ շրջանի արվեստը (իտալերեն)
Նուրալաո

Նուրրալաո (իտալ. Nurallao), կոմունա Իտալիայում, գտնվում է Սարդինիա մարզի Կալիարի գավառում։
Բնակչությունը 1.431 մարդ՝ (2008 թ.), բնակչության խտությունը 41 մարդ /կմ ²։ Տարածքը զբաղեցնում է 35 կմ²։ Փոստային հասցե՝ 8030, հեռախոսային կոդ՝ 0782:
Քաղաքի հովանավորն է համարվում սուրբ Պետրոսը։ Տոնը նշվում է հունիսի  29-ին։


== Ժողովրդագրություն ==
Բնակչության դինամիկան։


== Կոմունայի վարչակազմ ==
Հեռախոս։ 0782 815004
Էլեկտրոնային հասցե։ segreteria@comune.nurallao.ca.it
Պաշտոնական կայք։ http://www.comune.nurallao.ca.it/


== Հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Չերապունջի

Չերապունջի (հինդի՝ चेरापूंजी), քաղաք Հնդկաստանի Մեգհալայա նահանգում։
Բնակչությունը կազմում է 10086 մարդ (2001 թվականի տվյալներով), մեծամասնությունը խասեր են։
Քաղաքը տեղակայված է Շիլոնգի սարահարթում, Բանգլադեշի սահմանից հյուսիս, ծովի մակարդակից 1313 մետր բարձրության վրա։
Չերապունջին համարվում է Երկրի ամենաանձրևոտ ու խոնավ վայրերից մեկը (11 777 մմ տարվա ընթացքում)։ Չերապունջիում գրանցված են օդերևութաբանական ռեկորդներ՝

Տարվա ընթացքում տեղումների ամենամեծ քանակը (22987 մմ, 1860 թվականի օգոստոսի 1-1861 թվականի հուլիսի 31)
Մեկ ամսում տեղումների ամենամեծ քանակը (9299 մմ, 1861 թվականի հուլիս)։Նոյեմբերից փետրվար Չերապունջիում չոր և զով շրջան է։ Հունվարի միջին ջերմաստիճանը +11,5°С է, օգոստոսինը՝ +20,6 °C է, տարեկան միջինը՝ +17,3 °C, հունվարին տեղումների քանակը՝ 11 մմ, հուլիսին՝ 3272 մմ։
Հողերը աղքատ են, ողողվում են հորդառատ անձրևների միջոցով։ Չերապունջիյի մոտակայքում արդյունահանվում է կրաքար և հանածո ածուխ։ Քաղաքում տեղակայված է ցեմենտի գործարան։


== Կլիմա ==


== Ծանոթագրություններ ==


== Արտաքին հղումներ ==
Հոդված Աշխարհագրական հանրագիտարանից(ռուս.)
Պլինինյան ժայթքում

Պլինինյան ժայթքում, հրաբխի ժայթքման տեսակ, որի ժամանակ նկատվում է լավայի պայթուցիկ արտանետումներ, որոնք ուղեկցվում են մոխրի զանգվածային նստվածքներով։
Անունը գալիս է հռոմեացի գիտնական՝ Պլինիոս Ավագի անունից, ով մահացել էր Վեզուվի ժայթքումը դիտելու ժամանակ։
Նրա զարմիկ Պլինիոս Կրտսերը նկարագրել է Վեզուվի ժայթքումը, Պոմպեյի և Հերկուլանումի անկումը 79 թվականին հռոմեացի պատմաբան Պուբլիոս Կոռնելիոս Տակիտոսի երկու նամակներում։
Պլինինյան ժայթքման ժամանակ մի քանի ժամվա ընթացքում կարող են հրաբխային ուղիներով դուրս արտանետվել մի քանի խորանարդ կիլոմետր մագմա և լցվել մակերեսին։ Հսկայական ճնշումը և արտանետվող գազերը ներթափանցում են հրաբուխը խցանած շերտերի մնացորդների մեջ, խառնարանային պատերից տաք լավա և քարե բլոկներ նետում օդ։ Լավայի հոսքը մի քանի հարյուր մետր վայրկյան արագությամբ մակերևույթ է արձակում և ժայթքող սյուն (ժայթքող; լատ.՝ eruptio «ժայթքում») է կազմում խառնարանի վրա, մի քանի տասնյակ կիլոմետր բարձրության վրա, ապա հասնում է քարոլորտ։ Եթե փոշու և մոխրի ամպը սկսում է հարթվել, դա պիրոկլաստիկ հոսքի աղբյուր է։ Փլուզված խառնարանը կոչվում է կալդերա։
Պլինինի ժայթքումը բնորոշ է այսպես կոչված վերահսկիչ հրաբուխներին` հարթ հրաբուխներ մագմայով հսկայական տարածությունների վրա, ինչպիսիք են Ելոուսթոունի կալդերան, ինչպես նաև այն ստրատոհրաբուխները, որոնք, ի թիվս այլ բաների, ձևավորում են Խաղաղ օվկիանոսի հրաբխային հրե օղակը։ Այս ժայթքումի դրսևորումը ցուցադրվում է, օրինակ, Սենթ Հելենսի (այս օղակի հրաբուխներից մեկը) և իտալական Վեզուվի կողմից։


== Ծանոթագրություններ ==
Ադել Ջերգենս

Ադել Ջերգենս (անգլ.՝ Adele Jergens, նոյեմբերի 26, 1917(1917-11-26), Բրուքլին, Նյու Յորք, Նյու Յորք, ԱՄՆ - նոյեմբերի 22, 2002(2002-11-22), Կամարիլյո, Վենտուրա շրջան, Կալիֆոռնիա, ԱՄՆ),  ամերիկացի դերասանուհի և պարուհի։


== Կենսագրություն ==
Ծնվել է Բրուքլինում, Նյու Յորք։ Առաջինը անգամ հանրության առաջ հանդես է եկել 1930-ական թվականներին, երբ 1939 թվականին Նյու Յորքում Համաշխարհային ցուցահանդեսի ժամանակ ճանաչվել է «Ամենահիասքանչ միսս աշխարհ»։ 1940-ական թվականների սկզբին Ջերգենսը աշխատել է «Ռոքեթս» պարային թատերախմբում և Նյու Յորքի լավագույն պարուհիներից մեկն է ճանաչվել։
Որպես մոդել և պարուհի մի քանի տարի աշխատելուց հետո նրան հաջողվել է մտնել Հոլիվուդ և 1944 թվականին «Columbia Pictures»-ի հետ պայմանագիր է ստորագրել, մուգ թխահերից նա պլատինե շիկահեր է դարձել։ Իր կինոկարիերան սկսել է «Սև նետ» ֆիլմում դեր կատարելուց հետո (1944), որից հետո հաջորդել են «Երկնքից երկիր» (1947), «Մութ անցյալը» (1948) , «Խմբերգչուհիներ» (1948), «Կատաղության ձայնը» (1950) և «Ճանապարհորդող վաճառուհին» (1950) ֆիլմերի նկարահանումնները։
1949 թվականին «Մոնտե Քրիստոյի գանձերը» նուարի նկարահանման ժամանակ Ջերգենսը ճանոթացել է իր ապագա ամուսնու՝ դերասան Գլեն Լանգանի հետ, որի հետ նույն  տարում ամուսնացել է։ 1952 թվականին ծնվել է նրանց որդին՝ Թրեյսի Լանգանը, որը ծնողների պես ևս դերասան է դարձել։
1950-ական թվականներին Ջերգենսը շարունակել է նկարահանվել ինչպես կինոյում («Կատաղության ձայնը», «Էբբոթ և Կոստելլոն հանդիպում են անտեսանելի մարդու», «Այն օրը, երբ եկավ երկիր վերջը»), այնպես էլ հեռուստատեսությունում («Ջորջ Բյորնսի և Գրեյսի Ալլենի շոուն», «Տեղ ազատեք հայրիկի համար», «Հաջողություն զինվորներ»), 1956 թվականին ավարտել է իր կարիերան։
1991 թվականին ամուսինը՝ Գլեն Լանգանը, մահացել է լիմֆոմայից, իսկ 2001 թվականին քաղցկեղից մահացել է նրա միակ տղան։
Տղայի մահը վատ է անդրադարձել դերասանուհու առողջության վրա, և մեկ տարի անցած մահացել է թոքաբորբից, չորս օրից պետք է լրանարար նրա 85 տարին։ ԱՄՆ-ի կինոարտադրության մեջ իր ունեցած ներդրման համար Հոլիվուդյան փառքի ծառուղում պարգևատրվել է աստղով։


== Ծանոթագրություններ ==


== Ծանոթագրություններ ==
Աշխատաժամանակի հաշվեկշիռ

Աշխատաժամանակի հաշվեկշիռ, ժամանակի ընդհանուր ռեսուրսները և արտադրության մեջ դրանց օգտագործումը բնութագրող փոխկապակցված ցուցանիշների համակարգ։ Բացահայտում է աշխատանքի արտադրողականության ռեզերվները և որոշում աշխատուժի պահանջարկը։
Հաշվետու և պլանային աշխատաժամանակի հաշվեկշիռները կազմելիս սահմանում են օրացուցային, ոչ աշխատանքային, առավելագույն հնարավոր, օգտագործվող և չօգտագործվող ժամանակը։ Օրացուցային ժամանակը համապատասխանում է մի որոշ ժամանակաշրջանի օրերի (ժամերի) քանակին, որի համար կազմվում է աշխատաժամանակի հաշվեկշիռ։ Օրացուցային ժամանակից ոչ աշխատանքայինի (հանգստյան և տոն օրեր) հանուրդով ստանում են առավելագույն հնարավոր ժամանակը, որի մեջ մտնում են օգտագործվող ժամանակը, տևական արձակուրդներից կախված պարապուրդները, աշխատաժամանակի կորուստը ևն։ Պլանային աշխատաժամանակի հաշվեկշիռը արդյունաբերության մեջ կազմվում է մեկ տարով, ըստ եռամսյակների, օրերի և ժամերի՝ միևնույն մասնագիտության և կարգի աշխատողների յուրաքանչյուր խմբի համար։ Այն կազմելիս նախատեսվում է օգտագործվող ժամանակի մեծացումը։
Աշխատաժամանակի կորուստները մեծ մասամբ չեն պլանավորվում, սակայն հաշվի են առնվում։ Սանրամասն վերլուծության հիման վրա միջոցառումներ են ձեռնարկվում դրանց վերացման համար, որոշվում են աշխատուժի պահանջարկը և նորմավորված աշխատանքները։
Միասեռական ամուսնությունները Պորտուգալիայում

Նույնասեռ ամուսնությունները Պորտուգալիայում օրինական են 2010 թվականի հունիսի 5-ից սկսած։ Վարչապետ Ժոզե Սոկրատեսի կառավարությունը քվեարկություն առաջարկեց օրինականացման համար 2009 թվականի դեկտեմբերին. Այն անցավ Հանրապետության օրեսդիր ժողովի կողմից 2010 թվականի փետրվարին։ Քվեարկության արդյունքները օրենքի մեջ մտան 2010 թվականի ապրիլին։ 2010 թվականի մայիսի 17-ին նախագահ Անիբալ Կավակո Սիլվան վավերացրեց օրենքը, և Պորտուգալիան դարձավ Եվրոպայում 6-րդ և աշխարհում 8-րդ երկիրը, որ թույլատրեց սեռական ամուսնությունները։ Օրենքը հրապարակվեց Diário da Republica օրենսգրքում 2010 թվականի մայիսի 31-ին։


== Սահմանադրական դատարանի որոշումը ==

2006 թվականի փետրվարի 1-ին լեսբիների մի զույգ դիմեց ամուսնության վկայական ստանալու համար։ Նրանց հայտը մերժվեց, սակայն զույգը` Թերեզա Պիրեսը և Հելենա Պաիխաոն, խոստացան բողոքարկել արգելքը դատարանում` ասելով, որ այն սեռական կողմնորոշման հիմքով խտրականություն է և դա հակասում է 1976 թվականին ընդունված սահմանադրությանը, որը մերժում է ցանակացած տեսակի խտրականություն։ Իսկ սեռական կողմնորոշման վրա հիմնված խտրականությունը անօրինական էր համարվել 2004 թվականին։ 2007 թվականի մայիսին դատարանը մերժեց շարժումը, և նրանք բողոքարկեցին Պուրտուգալիայի սահմանադրական դատարանում։ Սահմանադրական դատարանը գործը ստացավ 2007 թվականի հուլիսին։ Հելենայի և Թերեզայի դատավորը` Լուիշ Գրեյվ Ռոդրիգեշը, նրանց մեղադրանքները ընդունեց 2007 թվականի հոկտեմբերի 19-ին` ներառյալ պորտուգալացի իրավաբան 7 պրոֆեսորների կարծիքները նույնասեռ ամուսնությունների արգելքի վերաբերյալ։
2009 թվականի հուլիսի 9-ին Սահմանադրական դատարանը 3-2 քվեարկությամբ որոշեց, որ սահմանադրությունը չպետք է ժխտի նույնասեռ ամուսնությունները և ոչ էլ արգելի այն։


== Արձագանքները օրենքին ==
Պորտուգալիայի նախագահ Անիբալ Կավակու Սիլվան հայտարարեց, որ որոշումն ընդունել է ոչ թե հաշվի առնելով իր սեփական համոզմունքները, այլ այն, որ նա ցանկանում է մի բան փոխել անիմաստ բանավեճերի շարքում, որոնք միայն էլ ավելի են քանդում պորտուգալացիների միասնականությունը և քաղաքական գործիչների ուշադրությունը շեղում են կարևոր խնդիրներից։
Փոխնախարար Ժոզե Սոկրատեշը նշել է, որ այս քայլը Եվրամիության ամենախեղճ երկրներից մեկի մոդեռնիզացման մաս է։ 2007 թվականին Սոկրատեշի կառավարությունը չեղարկեց աբորտների արգելքը, որը կաթոլիկական այդ երկրում երկար ժամանակ էր գործում։
2010 թվականի փետրվարի 21-ին նախագծի ընդունմանը դեմ ցուցարարների հավաքին մասնակցեցին 5000 մարդ Լիսաբոնի փողոցներում։
Կաթոլիկ եկեղեցու ներկայացուցիչները հանդես եկան նույնասեռ ամուսնությունների օրինականացման սուր քննադատություններով, որը համընկավ Հռոմի պապի` Պորտուգալիա կատարած այցի հետ։ Նրանք դա համարում էին ընտանեկան արժեքների և կնոջ ու տղամարդու «սուրբ կապի» ոտնահարում, մի քայլ հետ, ինչպես նաև թաքնված վտանգ։
Նույնասեռ ամուսնությունները պաշտպանող հայտարարությամբ հանդես եկավ իսպանական լեգենդար Ռեալ Մադրիդ խմբի խաղացող Կրիշտիանու Ռոնալդուն, ով ազգությամբ պորտուգալացի է։


== Ծանոթագրություններ ==
Պերոննա (Էն)

Պերոննա (ֆր.՝ Péronnas), կոմունա Ֆրանսիայի հյուսիսում։ Գտնվում է Ռոդա-Ալպի մարզում։ Կոմունայի վարչական կենտրոնը Պերոննա քաղաքն է։
Կոմուննայի INSEE կոդը՝ 01289:


== Աշխարհագրական դիրք ==
Գտնվում է Փարիզից 370 կմ հարավ-արևելք և ՝ 55 կմ հյուսիս-արևելք Լիոն քաղաքից, ինչպես նաև՝ 4 կմ հարավ-արևմուտք Բուրկ ան Բրես քաղաքից։
Կոմուննայի արևմուտքով հոսում է Վելյ գետը։


== Կլիմա ==
Կլիման այստեղ ցամաքային է ՝  ցուրտ ձմեռներով և մեղմ ամառներով։ Այստեղ տարեկան տեղումների քանակը այնքան էլ մեծ չէ, անձրևները հիմնականում տեղում են ամռան ամիսներին։


== Բնակչություն ==
2010 թվականի մարդահամարի տվյալներով կոմունայի բնակչությունը կազմում է 6054 մարդ։


=== Բնակչության աճի փոփոխությունը տարիների ընթացքում ===


== Քույր քաղաքներ ==
 Գերմանիա ՝ Նոյհաուզեն աուֆ դեն Ֆիլդերն


== Պատկերասրահ ==

		
		
		
		


== Տես նաև ==
Պերոննա
Ֆրանսիա
Նոյհաուզեն աուֆ դեն Ֆիլդերն


== Ծանոթագրություններ ==
Ֆիդել Օրտիս

Ֆիդել Տովար Կաստրո (իսպ.՝ Fidel Ortiz Tovar, հոկտեմբերի 10, 1908(1908-10-10), Մեխիկո, Մեքսիկայի Միացյալ Նահանգներ - սեպտեմբերի 9, 1975(1975-09-09), Մեխիկո, Մեքսիկայի Միացյալ Նահանգներ), մեքսիկացի բռնցքամարտիկ, Օլիմպիական խաղերի ներկայացուցիչ, մրցանակակիր։
Օլիմպիական խաղերին առաջին անգամ մասնակցել է 1928 թվականին, բայց պարտվել է։ 1936 թվականի Օլիմպիական խաղերի ժամանակ նա կարողացավ գրավել 3-րդ հորիզոնականը և ձեռք բերեց բրոնզե մեդալ թեթև քաշային կատեգորիայում։ Վճռորոշ մենամարտում նա պարտության է մատնել շվեդ բռնցքամարտիկ Ստիգ Սեդերբերգին:


== Ծանոթագրություններ ==


== Արտաքին հղումներ ==
Ֆիդել Օրտիս Archived 2011-01-18 at the Wayback Machine.
Ֆիդել Օրտիսի մասին Archived 2015-10-04 at the Wayback Machine.
Կիմ Գա Ըն

Կիմ Գա Ըն (հունվարի 8, 1989(1989-01-08), Սեուլ, Հարավային Կորեա), հարավկորեացի դերասանուհի։ Նա ավելի հայտնի է իր «Միավորված աշխարհներ» և «Ես լսում եմ քո ձայնը» դերերով։


== Ֆիլմագրություն ==


=== Հեռուստասերիալներ ===


== Ֆիլմ ==


== Մրցանակներ և անվանակոչություններ ==


== Ծանոթագրություններ ==


== Արտաքին հղումներ ==
https://www.hancinema.net/korean_Kim_Ga-eun-I.php
Kim Ga-eun Internet Movie Database կայքում
Պեցիլիա

Պեցիլիա  (լատ.՝ Poecilia), ձկների տեսակ պեցիլայինների ընտանիքից։
Այս տեսակի ռուսական անվանումն առաջացել է վաղ օգտագործվող Mollienesia ցեղի անունից։ Սկզբում այս անունը տարածված էր միայն մելանիզմային ձևի պեցիլիաների մոտ, բայց ժամանակի ընթացքում անցել է պեցիլիաների շարքը։


== Տեսակներ ==

Ցեղը պարունակում է 33 տեսակ։

Poecilia amazonica
Poecilia boesemani
Poecilia butleri
Poecilia catemaconis
Poecilia caucan
Poecilia caudofasciata
Poecilia chica
Poecilia dauli
Poecilia elegans
Poecilia formosa
Poecilia gillii
Poecilia hispaniolana
Poecilia koperi
Poecilia kykesis
Poecilia latipinna
Poecilia latipunctata
Poecilia marcellinoi
Poecilia maylandi
Poecilia mechthildae
Poecilia mexicana
Poecilia nicholsi
Poecilia orri
Poecilia petenensis
Poecilia reticulata
Poecilia rositae
Poecilia salvatoris
PoecilPoecilia sulphuraria
Poecilia teresae
Poecilia vandepolli
Poecilia vivipara
Poecilia wandae
Poecilia wingei


== Արեալ ==
Այս ձկները առաջին անգամ բերվել են Եվրոպա 1907 թվականին հարավային Մեքսիկայից և Գվատեմալայից, որտեղ նրանք ապրում են ստորին ջրերում, որոնք թափվում են Ատլանտյան օվկիանոս։ Poecilia velifera-ն հանդիպում է Յուկատան թերակղզում։ Բնության մեջ հանդիպում է զանազան գունավորմամբ (դեղինից մոխրագույն) լոկալ վտառներով։


== Բազմացում ==
Պեցիլիաները սեռահասուն դառնում են 4-6 ամսվա ընթացքում։ Հղիությունը տևում է 10-15 օրից մինչև երկու ամիս։
Արուները սեռահասուն դառնում են 8-12 ամիսների ընթացքում, էգերինը` 5-6։ Էգերը ծնում են մինչև 240 ձագուկներ 4-6 պարբերաբար։ Հղիությունը 8-10 շաբաթ։


== Բնութագրում ==
Բնության մեջ պեցիլիաներն այդքան գեղեցիկ գունավորում չունեն, ինչը չի կարելի ասել ակվարիումում աճեցվող սերնդի մասին։ Նրանք դարչնա-դեղնավուն են։ Երկարատև բազմացման արդյունքում առաջացել են ձևեր, որոնք, պահպանլով մարմնի կառուցվածքը, չափազանց տարատեսակ են գունավորմամբ։
Դրանք 4 - 5սմ երկարությամբ ձկներ են (արուները էգերից փոքր են), կարճ, խիտ և ուժեղ մարմնով, լայն պոչալողակով։ Ձևավորված արուի սրբանային լողաթևը խողովակի նման է։
Չոր, կենդանի, սառեցված կեր – այն, ինչը սիրում է պեցիլիան։ Նրա պահպանումը կլինի իդեալական , եթե այն կերակրվի մոծակի թրթուրներով։ Ձկներին լրացուցիչ կերակրում են կիկլոպներով, բուսական կերերով, սակայն կերը չի կարելի տալ պարբերաբար, ամեն շաբաթ փոխելով նրանց սննդակարգը և տեսակը։


== Աղբյուրներ ==
Моллинезия (Mollienesia) на zoofirma.ru
Poecilia. Froese, R. and D. Pauly. Editors. 2007. FishBase. World Wide Web electronic publication, www.fishbase.org, version (05/2007).
Пецилия пятнистая или Плятипецилия (Xiphophorus maculatus, Platypoecilus maculatus)(չաշխատող հղում) на www.aquadoma.com


== Ծանոթագրություններ ==
Սիրելիներից մի բաժանվեք

«Սիրելիներից մի բաժանվեք» (ռուս.՝ «С любимыми не расставайтесь»), ռեժիսոր Պավել Արսենովի խորհրդային գեղարվեստական ֆիլմը՝ ստեղծված դրամատուրգ Ալեքսանդր Վոլոդինի սցենարով։


== Սյուժե ==
Ֆիլմում ներկայացվում է տղամարդու և կնոջ հասարակ պատմություն։
Միտյան (Ալեքսանդր Աբդուլով) այլևս չի հավատում կնոջը՝ Կատյային (Իրինա Ալֆյորովա)։ Նա տանջվում է խանդից, չնայած կինը նրան չի դավաճանել։ Նրանք ամուսնալուծվում են։ Դրանից կարճ ժամանակ անց Կատյան հայտնվում է հիվանդանոցում։ Նրան այցելում է Միտյան, որ շատ էր փոխվել։ Հանդիպման ավարտին, երբ բուժքույրը Միտյային ասում է, որ նա պետք է դուրս գա, հանկարծ Կատյան, խեղդվելով արցունքներից, գոռում է․ «Ես կարոտում եմ քեզ, Միտյա»։ Կասկածներն ու խանդն անհետանում են։ Մնում է միայն սերը, իսկական, ամենակուլ, դաժան փորձության ենթարկված ու նորից վերագտնված սերը։


== Դերերում ==
Իրինա Ալֆյորովա – Կատյա Լավրովա
Ալեքսանդր Աբդուլով – Միտյա Լավրով
Լյուդմիլա Դրեբնյովա – Իրա
Ռուֆինա Նիֆոնտովա – ամուսնալուծության հարցերով ժողովրդական դատավոր
Կլարա Լուչկո – Լարիսա Կիրիլաշվիլիի մայրը
Լարիսա Լուժինա – Միրոնովա, ամուսնալուծվող կին
Վերա Օրլովա – բնակարանը փոխող կին
Եկատերինա Վասիլևա – Նիկուլինա, ամուսնալուծվող կին որդու հետ
Եկատերինա Վորոնինա – Շումիլովա, ամուսնալուծվող կին
Մարիա Ստերնիկովա – հանգստացող հանգստյան տանը
Վալենտինա Գրուշինա – Լարիսա Կիրիլաշվիլի, ամուսնալուծվող կին
Լյուբով Պոլեխինա – Բելովա, կին, որ չի ուզում ամուսնալուծվել
Լեոնիդ Կուրավլյով – Վալերա
Եվգենի Եվստիգնեև – Խոմակ, Վադիմի հարևանը
Բորիս Շչերբակով – Վադիմ, լուսանկարիչ, Կատյայի դասընկերը (դերը հնչյունավորել է այլ դերասան)
Սերգեյ Նիկոնենկա – Շումիլով, ամուսնալուծվող հարբեցող տղամարդ
Վալերի Նոսիկ – նորապսակ տղամարդ հանգստյան տանը
Յուրի Նազարով – Միրոնով, ամուսնալուծվող տղամարդ
Գեորգի Եպիֆանցև – Բելով, ամուսնալուծվող տղամարդ
Գեորգի Մարգվելաշվիլի – Դաթո Կիրիլաշվիլի, ամուսնալուծվող տղամարդ
Ալեքսանդր Պորոխովշչիկով – Նիկուլին, խորթ հայր
Ինգա Բուդկևիչ – բալզակյան տարիքի կին
Լյուբով Միշևա – դատական ատենակալ
Վերա Պետրովա – բալզակյան տարիքի կին
Յուրի Ռոմանենկո – տղամարդ
Նիկոլայ Սմիրնով – դատական ատենակալ
Ելիզավետա Կուզյուրինա – էպիզոդիկ դեր
Ելենա Թոնունց – էպիզոդիկ դեր


== Նկարահանող խումբ ==
Ռոժիսոր՝ Պավել Արսենով
Սցենարիստ՝ Ալեքսանդր Վոլոդին
Օպերատոր՝ Իննա Զարաֆյան
Նկարիչ՝ Նիկոլայ Տերեխով
Կոմպոզիտոր՝ Եվգենի Կռիլատով
Երգի տեքստի հեղինակ՝ Ալեքսանդր Գրադսկի
Դիրիժոր՝ Կոնստանտին Կրիմեց
Մոնտաժող՝ Տատյանա Մալյավինա
Հագուստը՝ Լյուդմիլա Ստրոգանովայի


== Մրցանակներ ==
1980 – Համամիութենական կինոփառատոն Դուշանբեում, ժյուրիի առաջին մրցանակ։


== Ծանոթագրություններ ==


== Արտաքին հղումներ ==
«Սիրելիներից մի բաժանվեք» «Հայրենական կինոյի հանրագիտարան» կայքում
Մաղաքյան (այլ կիրառումներ)

Մաղաքյան, կարող է վերաբերել,

Հարություն Մաղաքյան, հայ խորհրդային երկրաբուսաբան, կենսաբանական գիտության դոկտոր, պրոֆեսոր (1902-1954)։
Հովհաննես Մաղաքյան, հայ խորհրդային երկրաբան, պրոֆեսոր (1914)։
Մատթեոս Թեոփիլյան, հայ բանասեր (1767-1847)։
Պետրոս Մաղաքյան, հայ դերասան, ռեժիսոր, թատերական գործիչ (1821-1891)։
Վոլիցա (գյուղ, Տեոֆիպոլի շրջան)

Անվան այլ կիրառումների համար տե՛ս՝ ՎոլիցաՎոլիցա (ուկրաիներեն՝ Волиця), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Վոլիցա գյուղում բնակվում էր 831 մարդ։ Բնակավայրը զբաղեցնում է 3456 կմ² տարածք։ Բնակչության խտությունը կազմում էր 240,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կազակալենդա

Կազակալենդա (իտալերեն՝ Casacalenda ), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 2441 մարդ, բնակչության խտությունը կազմում է 36 մարդ/կմ²։ Զբաղեցնում է 67 կմ² մակերես։ Փոստային ինդեքս՝ 86043, հեռախոսային կոդ՝ 0874։


== Ժողովրդագրություն ==
Բնակչություն


== Կապի տվյալներ ==
Գլխավոր կայք՝ http://casacalendacomune.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Թափառելով Բորժոմ-պարկում…

«Թափառելով Բորժոմ-պարկում…» Հովհաննես Թումանյանի բանաստեղծություններից, գրվել է 1902 թվականի սեպտեմբերի 8-ին։


== Ստեղծման պատմություն ==
Բանաստեղծությունը գրված է եղել Մարիամ Թումանյանի բացիկի վրա։
Ինքնագիրը պահվում է Եղիշե Չարենցի անվան գրականության և արվեստի թանգարանում՝ Մարիամ Թումանյանի ֆոնդի 293-րդ համարում։
Ստեղծագործությունը առաջին անգամ տպագրվել է ինքնագրից՝ Թումանյանի Երկերի Լիակատար Ժողովածուի V հատորի 295 էջում, այնուհետև՝ I հատորի 596 էջում։


== Ծանոթագրություններ ==
Աննե Նուորգամ

Միրվա Աննե Մարյատտա Նուորգամ (ֆիններեն՝ Mirva Anne Marjatta Nuorgam, հսսամ.՝ Geađgenjár Niillas Ásllat Ánne, դեկտեմբերի 22, 1965(1965-12-22), Ուտսյոկի, Լապլանդիա, Ֆինլանդիա), ֆինլանդիացի ակտիվիստ, իրավաբան, քաղաքական գործիչ, Ֆինլանդիայի խորհրդարանի պատգամավոր, տեղացի ժողովուրդների հարցերով ՄԱԿ-ի մշտական ֆորումի նախագահ (2019-ից)։


== Կենսագրություն ==
Լապլանդի համալսարանի իրավաբանական ֆակուլտետում աշխատել է որպես հետազոտող։ Ունի իրավագիտության մագիստրոսի աստիճան։
2000 թվականից ակտիվորեն մասնակցել է Սաամայի խորհրդարանի աշխատանքներին և 2008-2016 թվականներին եղել է նրա պատգամավորը՝ ղեկավարելով Սահամայի խորհրդի Մարդու իրավունքների հարցերով բաժինը։ Նաև ՄԱԿ-ի կամավոր հիմնադրամի վարչության անդամ է բնիկ ժողովուրդների համար ։
2016թ. հունիսի 10-ին ընտրվել է ՄԱԿ-ի Բնիկ ժողովուրդների հարցերով մշտական համաժողովի անդամ։
2019 թվականի ապրիլի 22-ին զբաղեցրել է բնիկ ժողովուրդների հարցերով ՄԱԿ-ի մշտական համաժողովի նախագահի պաշտոնը։


== Ծանոթագրություններ ==
Սեռո Էլ Ռոբլեի աստղագիտական կայան

Սեռո Էլ Ռոբլեի աստղագիտական կայան (իսպ.՝ Estación Astronómica de Cerro El Roble, աստղադիտարանի կոդը` — «805»), աստղադիտարան Չիլիում Սեռո Էլ Ռոբլե լեռան գագաթին։ Հիմնադրվել է 1968 թվականին։ Աստղադիտարանը պատկանում է Չիլիի համալսարանին։
Սեռո Էլ Ռոբլեի աստղագիտական կայանը ստեղծվել է համաձայն Չիլիի համալսարանի և Պուլկովոյի աստղադիտարանի միջև կնքված պայմանագրի։ Մինչ այս աստղադիտարանի շինարարության սկիզբը խորհրդային աստղագետները դիտարկումներ էին կատարում «Սեռո Կալան աստղադիտարանում» (ՄԱՄ կոդը՝ 806):
1973 թվականի սեպտեմբերի 11-ից աստղադիտարանում դադարեցվել են դիտարկումները, սա պայմանավորված էր երկրում տեղի ունեցած ռազմական հեղաշրջումով, որը ղեկավարում էր Աուգուստո Պինոչետը։ Խորհրդային գիտնականները ստիպված էին հեռանալ երկրից, Չիլիում թողնելով տեխնիկան։


== Կայանի աշխատակիցներ ==
Աստղադիտարանի հայտնի աշխատակիցներից էին՝ 

Կառլոս Տոռես — չիլիացի աստղագետների արշավախմբի ղեկավար
Ս. Կոֆրե
Ջ. Պետիտ
Ս. Բարոս
Ա. Ն. Դեյչ
Հեյնո Պոտեր
Յու. Ա. Բելյաև
Գուրի Պիլյուգին
Միտրոֆան Զվերև — խորհրդային աստղագետների արշավախմբի ղեկավար


== Աստղադիտարանի գործիքներ ==
АЗТ-16 — Մաքսուտովի համակարգի երկումենիսկանի աստղաչափ (D=700/1000 մմ, F=2076 մմ, տեսադաշտը 5x5 աստիճան)։ Կառուցված 1964 թվականին ЛОМО-ում, նախագծող Դմիտրի Մաքսուտովի ղեկավարությամբ։


== Հիմնական նվաճումները ==
Հայտնաբերվել են 40 աստերոիդ և 4 գերնոր։
4753 աստղաչափական դիտարկումներ հրապարակված 1968-ից 1987 թվականները։


== Ծանոթագրություններ ==


== Արտաքին հղումներ ==
Խորհրդային աստղադիտակը Չիլիում
Ռուսական աստղադիտակը Չիլիում
Minor planet positions obtained at Cerro EL Roble astronomical station
Խորհրդային աստղագետները Չիլիում
Սեռո Կալան Պուլկովյան արշավախումբ
Սեռո Կալան աստղադիտարան Archived 2013-12-31 at the Wayback Machine.Փոքր մոլորակների կենտրոնի կայքում աստղադիտարանի կատարած դիտարկումները

Աստերոիդների աստղաչափական դիտարկումներըNASA ADS տվյալների բազայում աստղադիտարանի ներդրումը

Որոնում «Cerro El Roble» բառերով
Շատլյու Մալվալե (կանտոն)

Շատլյու Մալվալե (ֆր.՝ Châtelus-Malvaleix), Ֆրանսիայի կանտոն է, գտնվում է Լիմուզան շրջանում։ Կրյոզ դեպարտամենտի կանտոնն է։ Մտնում է Գերե օկրուգի մեջ։ Համաձայն 2006 թվականի մարդահամարի կանտոնի բնակչությունը 3768 մարդ էր։Կանտոնի համարը 2310 է։ Շատլյու Մալվալե կանտոնում կա 10 կոմունա, որոնցից ամենամեծը Շատլյու Մալվալե կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)